gentaiscool/nusaparagraph_topic huggingface dataset:
Aku pindah neng omahku sing anyar kui taun 2014. Neng taun sing podo kui, aku lan kaluarga tuku mesin cuci kanggo omah kui. Kui mesin cuci sak tabung sing lobange ono neng sisih duwur. Yen ora salah mereke kui Toshiba. Werno mesin cuci kui awu-awu. Nanging sayange, mesin cuci kui rusak sak wise petang taun dienggo. Mesine kui ora iso nganggo ngumbahi meneh. Bejone, mesin cuci kui isih iso dienggo garingke klambi. Awak dhewe nganggo terus mesin cuci pas kondisine wis elek koyo ngono selama 1 taun. Bar kui, mesin cuci dadi bener-bener rusak. Pas arep garingke kui, muni swara klotak-klotak banget banget. Tekan saiki, awak dhewe durung tuku mesin cuci sing anyar meneh.

Topic: technology
Yen lagi ngeroso rugi, awak dhewe ora mikir kui dadi bencana kanggo bisnise dhewe. Kui iso wae tandane, usahane dhewe lagi diuji karo donyo iki, opo layak bisnis sing awak dhewe lakoke iki payu terus lan bakal gedhe sesoke. Soale, sing paling penting seko bisnis kui tetep ono senadyan kondisine lagi elek. Bisnis kui ora iso mulus terus. Neng bisnis kui, rugi pancen ono wayahe. Sing paling penting kui, piye carane awak dhewe nganggo pikirane awak dhewe supoyo bisnis sing dicekel iki tetep ono neng mangsa sing prihatin kui. Yen awak dhewe iso bertahan neng kondisi koyo ngono, sesok mesthi bisnis dewe bakal maju.

Topic: business
Tahun iki aku ora melok ngerayakno maulidan sing biasane diadakno rutin nang Kota Pahlawan. Acara iku asline ramene megilan saole kanggo ngenang utowo ngeleng-ngeleng dino sing paling sejerah kanggo wong islam yaiku dino lahire nabi Muhammad S.A.W. Nang acara iku biasane diisi ambek sholawat-sholawat sing temen-temen ngenang jasane beliau sing akeh banget ambek dongakno beliau. Sak liyane iku yo ono sing diise ambek cerito-cerito sing ono hubungane ambek beliau pas isek durung wafat soale akehe pol cerito-cerito sing iso nguwehi pitutur utowo contoh apik kanggo wong-wong saiki. Masio iku wes keliwat pirang-pirang jaman acara iki tetep ono terus soale termasuk dino acara sing bener-bener pentinge pol. 

Topic: religion
Olahraga iku ancene garai wong sehat soale manfaate sak pirang-pirang. Tapi pas olahraga durung karoan mesti lancar terus cocok ambek sing direncanakno. Contone pas mlayu-mlayu moro-moro kebreset, terus pas mlangkah moro-moro katoke suwek, ambek liyan-liyane iku. Pas wingi aku olahraga yo tau ngalami salah sijine yaiku awaku dredek ambek kroso genteyang. Nah pas tak pikir tibake iku keleson polahe dorong mangan. Dadi nag nacen niat temenan kanggo olahraga mesti nyiapno awake temen-temen kanggo olahraga maeng ben pas olahraga ora ono masalah koyopk maeng. Yo ancen perkoro iku ora kenek dibade kapan tekone tapi awak dewek iku yo kudu siap-siap ben ora kedaden.

Topic: sports
Saiki wes akeh wong sing mulai kelem nandur-nandur masio iku ora nag sawah. Contohne koyok nandur kembang nang ngarepe omah, nandur petetan nang ngarepe omah ambek liyane-liyane. Tapi ancene wong sing nandur-nandur iku apike pol kanggo jogo mental ben tetep anteng pikirane. Nah biasane wong nandur iku yo enag nandur tanduran sing akeh manfaate kanggo keshatan ambek kanggo dompete ben ora mok sokor nandur sing akhire dadekno pegel tok. Dadi enake yo nandur tanduran sing ancene enak kanggo kesehatan ambek kanggo dompet barang contone nag kanggo kesehatan koyok nandur jahe sing kasiate akehe megilan terus yo kenek didol barang opo maneh nag jahe abang yo tambah larange megilan.

Topic: slice of life
Nag jarene koncoku sing daerahe gelek kenek bencana koyok contone iku banjir sing gelek kedaden angger tahun, nyiapno awak kanggo ngadepi bencana iku maeng yo pentinge pol ben ora sampek awake loro polahe bencana iku maeng. Nah persiapan sing dilakoni yo ora kok mentale tok, tapi persiapan liyane yo kudu mateng contone koyok ngawiti ngamano barang-barang sing sekirane iso bejat nag kenek banyu ambek liyan-liyane maeng yo akeh. Mangkane persiapan kanggo ngadepi iku maeng yo mesti pentinge kanggo jogo-jogo perkoro sing ora kepikiran sak durunge. Terus sak liyane iku ben ati yo rodok anteng ambek siap polahe wes nyiapno iku maeng.

Topic: slice of life
Renang yaiku obah ning jero banyu kanthi ngambang ning banyu nganggo tangan lan sikil. Renang iki wis ana wiwit jaman purba amarga dadi cara urip. Nanging lomba renang iki wis dimulai taun 1800 ning Eropa lan umume nganggo gaya dada. Renang iki uga akeh gayane lan sing dilombakake yaiku gaya bebas, gaya dada, gaya kupu-kupu, lan gaya punggung. Renang iki dillombakake ning kompetisi reguler taun 1896 ning Olimpiade Athena. Ning Indonesia, renang iki wis dadi salah siji olahraga profesional wiwit jaman Hindia Belanda yaiku taun 1917. Federasi renang ning tingkat Internasional iki duwe daftar tipe klambi renang sing disetujui panitia.

Topic: sports
Semester iki aku wes mulai ngajukno gawe nggarap skripsi. Pas wes entok dosen pembimbing e, aku rodo mbatin, soale iki dosen e jarang banget onok nang kampus. Akhire aku ngehubungi dosen e langsung dan takon nek misal kate ketemu yaopo. Gak suwe dibales nek kate ketemu utowo bimbingan langsung nang omahe ae. Bahkan dosenku iku mau langsung ngekeki alamate. Sesok e aku nyoba gawe berkunjung nang omahe dosenku dan langsung disambut dengan ramah. Sementara aku dikon ngenteni nang ruang tamu dan dosenku bakal ngawekno ngombe. Enak enak ngenteni, moro aku digawe kaget soale onok sesuatu sing nubruk sikilku. Pas tak cek, dadakno iku robot penyedot debu sing isok keliling ngiteri omah. Tanpa sadar, aku saiki malah ndeloki nang ndi ae arah mlakune robot iku mau. Saking asyike ndeloki, aku sampe gak sadar nek dosenku wes longgo nang sampingku. Beliau nepuk bahuku buru aku sadar. Rodok disindir sitik soale rupoku koyok opo ae ndeloki robot penyedot debu iku.

Topic: technology
Taun 2020 kui, taun sing abot banget kanggo akeh wong. Neng awal taun kui, awak dhewe ngadepi pandemi. Kahanan pas kui serba ora mesthi. Awak dhewe ora iso metu omah lan akeh wong sing kelangan gaweane. Nek kanggo aku dhewe, sak liyane mumet mergo opo sing disebutke mau, aku uga mumet mikire skripsiku. Kondisi koyo ngono kui marake ora gampang garap skripsi meneh, senadyan pas kui skripsiku arep rampung. Ditambah meneh, aku ora iso metu omah. Lagi pas taun 2020 akhir, peraturane sing ngelarang awak dhewe metu kui wis dilonggarke. Biasane aku males kanggo mlayu, nanging pas kui tetep tak pakasake metu omah. Pas lagi mlayu kui, aku ngeroso bebas banget. Aku iso napas lego banget. Pikiranku seger meneh, akhir aku wis iso mulai garap skripsi meneh.

Topic: sports
Tanggal 23 Desember Elizh budal menyang Jakarta. Iki dadi perjalanan kaping pisan kanggo Elizh ning Jakarta apa maneh karo ngerayakke Natal. Elizh tekan ning Jakarta disusul karo Mbak Rere. Ning omahe Mbak Rere iki, Elizh turu lan cepak-cepak kanggo Natal. Pas tanggal 24 Desember, Elizh lan Mbak Rere budal menyang gereja katolik kanggo melu misa Natal. Misa iku dilaksanakake jam 9 bengi lan buyar jam 11 bengi. Elizh lan Mbak Rere nganggo klambi ireng lan abang sing padha karo swasana Natal. Sesuke pas tanggal 25 Desember, Elizh lan Mbak Rere melu misa sing paling isuk yaiku jam 5. Sawise misa, Elizh lan Mbak Rere mangan kaneh panganan lan jajan sing wis dimasak wingi. Elizh seneng banget amarga iki dadi Natal pertama sing dirayakakke ana ing Jakarta.

Topic: religion
Salah siji alat musik tradisional sing katone gampang nanging ya kudu paham cara maine ben dadine apik yaiku gong. Gong iki akeh maceme lan cara nabuhe uga gampang, yaiku mung dithutukake. Nanging gong iki ora oleh sembarangan ditabuh amarga swarane gedhe lan ana aturane kanggo nabuh. Kanggo nabuh gong, sing kudu digatekake yaiku cara nyekel panggul utawa piranti nuthuk gong kudu pas ning tangan lan sejajar karo jempol. Ning gamelan Jawa, gong ditabuh miturut itungan ke-4 lan uga pas mulai lan nutup lagu. Amarga gong iki ana sing ukurane cilik kanthi gedhe, kanggo ngatur swarane ya kudu ngatur kekuatan kanggo nuthuk. 

Topic: culture & heritage
Wektu riroyo wengi, aku karo keluarga besarku jajan bakso bareng. Bakule judule Bakso Jawi. Kui bakso gaya Yogyakarta sing kuahe butek lan ono bakso keringe. Panggone kui lumayan terkenal. Biyen itungane, aku kerep diajak simboku dono. Nanging bar mangan bareng keluarga gedhe pas kui, awak dhewe wis emoh mangan neng kono meneh. Sing marai paling getun kui tahune. Tahune sing dileboke neng mangkok kui wis mambu, wis ora layak dipangan sajane. Wes ngono keluargaku sing seko Jakarta ora cocok karo rasane. Jarane sedulur-dulurku rasa gurihe bedo lan podo ora seneng  karo bakso keringe. Bakso kering kui neng dipangan langsung isih atos ning dipangan akhir-akhir wis lembek banget.

Topic: food & beverages
Ngerti medan gunung sing arep awak dhewe daki kui penting. Soale, awak dhewe dadi ngerti opo wae sing kudu awak dhewe cepake sak durunge merono. Awak dhewe iso gawe bekel sing cukup lan piranti-piranti sing cocok kanggo dienggo neng kono. Awak dhewe uga dadi iso ngerti bahaya-bahaya opo wae sing ono neng kono. Misale, neng kono ono khewan sing buas opo ora, neng kono ono jurang utowo lereng sing jero opo ora, lan liya-liyane. Awak dhewe uga dadi ngerti sepiro duwure gunung kui lan ono pos neng kono kanggo leren. Awak dhewe uga iso dadi ngerti neng endi wae kali utowo embung seng ono neng gunung kui, kanggo bekel ombene dhewe.

Topic: slice of life
Akhir-akhir iki, lagi usum banget sing jenenge disposable camera. Kamera iki sakjane podo ae karo kamera analog, tapi nek film e entek gak isok diisi maneh. Nek wes ngono, yo berarti kudu diguwak soale gak isok digawe maneh. Usume disposable camera iki mergo lagi usum sisan nuansa vintage ndek kalangan arek enom. Tapi, akehe arek sing nganggo disposable camera iki isok marakno penumpukan sampah sing luwe akeh sisan. Yaopo igak, saiki disposable camera iku mek isok digawe ping pisan tok, terus diguwak. Nek misal arek siji tok gak masalah. Nek misal onok arek limo ae nganggo disposable camera kabeh, wes onok limang kamera sing diguwak. Nek nambah maneh arek sing nganggo, nambah maneh sampah. Bener-bener numpuk sampah iku dadine.

Topic: technology
Greysia Polii iku atlet bulu tangkis Indonesia nang nomer ganda putri. Atlet sing siji iki nduwe penghargaan sing akeh banget dan ngeraih medali akeh banget. Greysia Polii iki dadi salah siji atlet sing isok mengharumkan jenenge Indonesia nang kancah dunyo. Greysia iki dadi atlet sing dikenal nduwe sifat sing ramah buanget dan akeh banget fans e sing seneng ambek dekne mergo sifate sing apik banget. Makane pas Greysia ngumumno pensiun pas tanggal 12 Juni 2022, kabeh fans bulutangkis nang Indonesia patah hati puol. Hal iku mergo mereka ngeroso kelangan atlet Indonesia sing super berkualitas dan sedih sisan gak bakal isok ndelok atlet senengane dolen maneh nang turnamen bulu tangkis liyane.

Topic: sports
Nonton bal-balan kui nyenengke kanggo wong sing iso nikmati, opo meneh yen awak dhewe iso delok langsung neng stadion. Yen awak dhewe arep nonton neng stadion kui ono beberapa perkoro sing awak dhewe gateke. Sing kesiji, awak dhewe kudu ngerti sopo sing bakal tanding. Maksudte, yen misale sing tanding kui tim rival, koyo Persis Solo karo PSIM sing pendukunge kerep gelut, awak dhewe kudu luwih ati-ati. Awak dhewe mungkin luwih apik milih panggon sing cerak gerbang metu. Dadi yen amit-amite ono opo-opo, awak dhewe gampang ngindari kerusuhan. Sing loro, awak dhewe kudu patuh karo aturane neng stadion. Awak dhewe ora entuk goyo senjata opo wae lan benda-benda sing landep. Sing ketelu, awak dhewe ora entuk ninggalke sampahe awak dhewe neng stadion.

Topic: sports
Pas jamane SMA, aku arang banget nonton pertandingan olahraga opo wae, termasuk pas sekolahku pas lagi tanding neng liga SMA. Biyenki, ono liga futsal sing diadake karo Pocari Sweat, aku mung nontong pisan selama aku dadi siswa neng sekolahku. Uga ono DBL, yaiku liga basket kanggo cah-cah sekolah, aku kui yo ora nonton. Taun 2022, DBL diadake meneh, seko 2 taun wengi ora ono mergo pandemi. Jebul pertandingane kui ditayangke langsung neng Youtube. Mergo penasaran, tak tontonlah kui pertandingan sekolahku, SMAN 5 Yogyakarta, mungsuh SMA liyo. Walah-walah, jebul maine elek banget. Neng kuarter ketelu wae skore SMA 5 ketinggal adoh banget, luwih seko 20 poin. Pas tak mat-matke, meneh pemaine yo wis ketok kesel banget bedo karo tim lawan.

Topic: sports
Sapa wong sing ana ing Desa Ketegan sing ora kenal karo Pak Fan. Tokoh adat sing bisa diwarah tokoh adat sing paling enom iki mesti ditekani wong-wong kanggo nakok cara ngelakoni upacara adat sing bener. Pak Fan umure kurang luwih isih 55 taun, awake gedhe dhuwur, brengose kandhel, rambute asline putih nanging dadi ireng amarga wis disemir ireng. Pak Fan cara ngomonge alus nanging yen wis ngamuk dadi banter lan medheni banget. Wong-wong ora wani ngganggu Pak Fan apa maneh babagan wong alus amarga Pak Fan bakal ngerti banget lan bisa mbales. Pak Fan dadi salah siji tokoh adat sing dihormati ing desa iki. 

Topic: culture & heritage
Wektu cilik disik, aku kerep banget nonton TV. Aku paling seneng nonton kartun kui. Aku tangi turu mesthi langsung nyetel TV. Aku tangi turu kui isuk banget sekitar jam 4 utowo setengah 5. Aku nonton TV pokoke tekan sak durenge mangkat sekolah. Sekitar jam 6 kui ibuku biasane wis rampung gawe sarapan. Pas isih cilik banget, aku karo adiku mesthi didulang nyambi nonton TV. Bar kui, aku adus. Sak wise adus, aku nonto TV meneh karo ngenteni adiku rampung adus. Jam setengah 7, aku lan adiku mangkat sekolah. Tekan omah bar bali sekolah kui arep jam 3. Neng kamar, aku nonton TV meneh, tekan jam 7. Aku ora iso begadang dadine jam pitunan kui aku wis turu.

Topic: technology
Aku biyen pas cilik iku senenge pol ambek mlayu-mlayu nag esok. Nag mlayu-mlayu iku nag saiki jenenge podo ambek "Lari Pagi". Tapi nag nang desoku mlayu-mlayu nag esok iku ora koyok Lari Pagi sing saiki dilakoni ambek uwong-uwong. Biyen sing jenenge mlayu nag esok iku yo sukur mlayu ora atek gowo sepatu tapi yeker masio dalane iku ora roto ambek akeh sing jenenge gragal utowo watu. Terus mari ngunu olah raga iku yo ora atek gawe pakean olah raga sing koyok wong saiki, tapi cukup kaosan ngunu ae. Terus mlayune biyen nag ora kringeten yo ora leren nag ga ancene pegel ambek wes kringetan. Dadi mlayu-mlayu iku yo wes umum nag desoko pas biyen.

Topic: sports
Wong-wong kerep ngeluhke batu sing HP ora awet. Bar nganggo rong taun tekan telung taun biasane batu HP kui cepet banget enteke. Yen awak dhewe arep tuku anyar kui eman banget. Soale, bagian sing liyane isih apik lan isih iso dienggo. Supoyo batu HPne dhewe luwih awat kui, ono beberapa hal sing kudu awak gateke. Sing kesiji, awak dhewe kudu sregep ngecap HP sak durunge daya batune kurang seko 20%. Sing keloro, awak dhewe uga kudu ndingari penggunaan HP sing iso gawe HP kui kepanasen. Sing ketelu, sak iso mungkin, awak dhewe ora gunake HP kui pas lagi ngecas. Yen awak dhewe ngikuti cara iki, muga-muga batune dhewe iso dadi luwih awet.

Topic: technology
Nek luwe digatekno maneh, RAM sing onok nang hp iPhone iku mesti luwe cilik timbang RAM sing onok nang hp android. Tapi anehe, hp iPhone iku malah jauh luwe kenceng timbang android mbasio RAM e luwe cilik. Hal iku mergo iOS iki nduwe teknologi khusus sing dirancang gawe iPhone dan isok njogo RAM cek tetep cilik. Aplikasi iOS sisan nganggo RAM 40 persen luwe luwe sitik gawe nyimpen jumlah aplikasi sing podo ambek nang memori hp android. Onok pirang alasan. Siji, iOS ngangok mekanisme Tombstone. Loro, bahasa pemrograman sing bedo. Pas pengembang nulis aplikasi gawe iOS, iku dikompilasi langsung nang kode sing isok mlaku nang prosesor iPhone. Telu, nganggo mekanisme Sandbox sing marakno aplikasi gak perlu ruang penyimpanan sing gede.

Topic: technology
Riyoyo idhul adha yaiku termasuk dino sing paling gedeh munggoi wong islam. Mangkane kabeh wong islam dianjurno iso ngelakoni utowo ngerayakno riyoyo idul adha maeng masio ora nang kampunge dewe. Anjuran iku maeng yo ono tujuane yaiku kanggo ngenang peristiwae kedadeani idul adha maeng. Saiki akeh wong sing ora patek ngerti peristiwa iki, sak liyane iku tujuane yo ben sejarah iku ora dilalekno ambek generasi sak teruse. Opo maneh saiki wes akeh wong nyepelekno riyoyo iki. Mangkane kabeh ulama utowo kyai mboh iku nag kampung utowo nang kota mesti ngajurno tambah sampek ono ulama sing majibno barang soale saking pentinge acara iki.

Topic: religion
Wingi aku pas browsing nag google tibak'e akeh film anyar sing lagek terbit nak google. Aku jajal golek film'e tibak'e wes akeh sing delok. Akhire aku goleh chanel sing iso delok sisan. Film iku judule Enola Holmes. Film iku ceritone apik, terus animas ambek karakter sing digawe gambarno kondisine yo bener-bener iso jelasno jaman biyen sing minim ambek teknologi. Ancene nag delok film kudu ora dipedot-pedot ben ngerti ceritone, tapi pas aku delok online jaringane garai mangkelno, solae pedotpedot. Akhire aku mangkel terus goloek wifi corner. Mari ngunu nerusno delok film'e maneh. Tapi nag pengen delok film terus kualitasi apik, ojo lali jaringane kudu top, terus kualitas videone ojo lali diganti nang 720p utowo nang 1080p. 

Topic: leisures
Jaman saiki nag nyiapno dana dodok iku wes ora kewoan soale wong-wong saiki iku mesti duwe tabungan ambek duwe duwek sing ancene digawe koyok perkoro sing kedaden dodok sing ora ono nang pikiran. Tapi kabeh iku maeng kan yo prosese megilan soale wong sing nabung kan mesti godone iku akehe megilan contone kebutuhan urip sing moro-moro munggah mergane barang-barang melok mundak, terus moro-moro ono keperluan sing dodok akhire kegawe. Dadi nyiapno dana dodok nag wong iki maeng ancene ora duwe kenalan utowo konco yo angele megilan, masio nang bank yo butoh proses sing ora sedelok. Opo maneh nag danae iku maeng nag gagih digawe yo tambah ora kanti ngenteni.

Topic: slice of life
Rafting utowo arung jeram iku wes terkenal pol ndek kalangan masyarakat. Akeh pol wong-wong sing nganggep olahraga iku ekstrem pol. Tapi awakmu tau krungu gak istilah body rafting? Dadi iku meh podo ambek arung jeram, cuma gak atek perahu ngelaino awak dewe ngambang nang sungai e langsung dan njarno arus sungai nggowo awak dewe sampe nang ndi. Engkok awak dewe garek nganggo pengaman ambek pelampung khusus, terus awak dewe ngambang nang sungai. Mbasio koyoke medeni, tapi iku asyik pol lho rek. Soale awak dewe dadi isok ngerasakno seger e banyu sungai iku mau. Engkok bakal onok wahaye sisan awak dewe isok ndelok keindahan alam laut sing uapik pol. Dadi gawe awakmu sing durung tau nyoba, cobaen rek, gak bakal nyesel awakmu.

Topic: sports
Nganggo mesin cuci iku ancen bener-bener ngebantu kerjaan nang omah banget. Sayange, mesin cuci iku kadang boros nang daya listrik e. Nek wes koyok ngono, awak dewe kudu pinter-pinter nggolek cara ben awak dewe isok nganggo mesin cuci dengan maksimal tapi tetep hemat listrik. Onok beberapa tips sing isok dilakoni. Siji, nganggo o banyu adem. Loro, nganggo fitur quick wash. Telu, kurangi siklus nyuci. Papat, nganggo eco mode utowo speed perfect. Limo, rendem pakaian bernoda sak durunge dilebokno mesin cuci. Enem, pilih deterjen sing tepak. Iku mau cara-cara sing isok dipraktekno nang omahe dewe-dewe ben isok ngurangi tagihan listrik sing mbengkak mergo penggunaan mesin cuci.

Topic: technology
Tahun iki aku ambek koncoku ora iso ngerayakno Idul Fitri nag omah utowo kampung soale isek melok anjurane pemerintah sing ora oleh mudik. Aku ambek koncoku sing kerjo nang kuto yo wes nurut wae. Tapi masio ora ngerayakno idul fitri nag kampung tibak'e nag kene yo lumayan ramelah, soale isek ono konco-konco sing podo ambek awak dewek sing ora iso muleh. Dadi podo ngereyakno idul fitri nang koto kabeh. Yo akhire rame-rame bareng sing penting iso dadekno dino riyoyo iku iso dadi mulyo utowo rame soale ancene anjurane ngunu teko agama. Masio ono konco sing ora muslim, tapi ambek konco-konco yo isek tetep podo ngregani.

Topic: religion
Fuad Naim iki ustad enom sing terkenal banget nang kalangan para kpopers. Mbasio durung seterkenal ustad gede sing liyane, beliau iki wes akeh ngadakno kajian nang seluruh Indonesia. Menarike, pengajiane beliau iki mesti rame dan roto-roto sing teko yo kalangan kpopers. Hal iki mergo durung akeh ustad sing nyampaino kajian sing sesuai ambek opo sing dirasakno para kpopers iki. Alasan kajiane ustad Fuad Naim iki isok melbu nang kalangan kpopers iku mergo beliau mbiyene yo kpopers sing hijrah dan ngelangkah nang dalan sing luwe bener. Kajian sing digawakno pun yo mulai sing teko dasar-dasar disik, tujuane gawe nguatno akar iman para jamaahe disik dan kedepane luwe gampang nerimo ajaran agama islam sing liyane. Gawe awakmu kpopers sing nggolek kajian sing cocok gawe awakmu, teko ae nang pengajiane ustad Fuad Naim.

Topic: religion
Nag media sosial saiki daerah magetan tawang mangu akeh panggonan preian sing apik. Akhire minggu winggi aku dolan mrono ambek bocah-bocah teko kediri sepeda montoran. Tutuk kono tibak'e beneran akeh panggonan sing apike megilan. Awit teko pemandangane sing nag duwure gunung, terus dalane sing menggak-menggok, mungga-mudun tapi aluse megialan ambek ombohe pol, iku sing garai aku ambek konco-konco iku nggaok. Nag kono iku yo ono warung terus modele digawe koyok kafe-kafe ngunu dadine nag pas preian ramene migilan koyok pasar, tapi pasare nag duwur gunung. Terus howone barang sing garai kangen soale masio adem tapi segere megilan terus ora garai loro. Mari ngunu akeh kebun-kebun stoberi barang ambek iso metik langsung. 

Topic: leisures
Oleh-oleh khas Gunung Kidul kui akeh sing seko olahan telo. Panganan khas sing tak maksud kui, gatot lan tiwul. Gatot kui wernone ireng. Bentuke koyo potongan telo sing dipotong-potong cilik. Rasane kui cenderung hambir naning ono keroso legine sitik. Neng permukaane kui ono koyo lendir-lendir. Wong sing seneng gatot kui ora seakeh paganan sing sijene, tiwul. Tiwul kui digawe seko parutan telo sing dikukus lan dikei gulo jowo. Parutann telo kui dipadetke neng loyang dadi teksture kui padet. Neng duwure, biasane digawe parutan klapa. Rasane tiwul kui lego seko gula merah. Wong-wong luwih akeh tuku tiwul timbang gatot mergo rasane sing luwih legi kui.

Topic: culture & heritage
Aku kuliah neng jurusan basa lan sastra Indonesia. Salah siji mata kuliah sing tak senenge kui Filologi. Elmu kui nyinauni bab naskah utowo teks-teks kuno. Teks kuno kui akeh jenise, salah sijine cerito rakyat. Pas isih kuliah, aku duwe niatan kanggo moco Hikayat Pelanduk Jenaka. Senadyan ora iso nyekel teks fisike kui, awak dhewe iso moco naskah kui sing bentuk digitale. Naskah digitale kui disempen neng situse Perpustaak Inggris. Naskah sing wis didigitalisasi kui ono 135 gambar artine kiro-kiro halamane uga sak mono. Gambare sing ditampilke kui ceto banget. Yen misale, gambar digedhe kui kualitae ora pecah. Aksara sing dienggo kanggo nulis cerito kui aksara Jawi, utowo huruf arab-melayu. 

Topic: culture & heritage
Wong sing gajine cilik, aja nganthi mikir ora bisa nyiyapake dana darurat. Dana darurat iki ana amarga disempatake ning daftar prioritas. Kanggo wong sing ora duwe asuransi kaya BPJS, Jamsostek, lan uga sak panunggale, dana darurat iki gedhe banget manfaate. Carane nyisihake yaiku nyediakake rekening utawa aplikasi bank digital, dhuwit gaji sing ana kuwi disisihake 10% saban sasi. Banjur ora usah nuruti kekarepan sing boros lan uga ora usah nduweni kepengenan sing macem-macem kaya klambi, tas, sepatu, sing sajane ora sepira penting. Sinau kanggo ngontrol kabeh arus dhuwit metu lan uga dhuwit mlebu kuwi uga penting banget ben tetep bisa nyelengi ning dana darurat. 

Topic: slice of life
Kitab suci al qur'an iku duwe salah sijine surat sing manfaate gedeh kanggu uripe menungso. Surat iku maeng jenenge surat yasin. Kabeh tokoh-tokoh islam utowo kyai-kyai mesti akeh sing nganjurno moco surat yasin iki soale ancene manfaat ambek kutamaane ora pokro. Keutamaane maeng yaiku iso ngelancarno rejeki, iso dadekno uripe berkah, iso munculno kebahagiaan nang uripe wong sing moco, iso oleh pengapuro teko pengeran, nggampangno ajal, nyelametno teko sekso kubur, ambek selamet teko blahi. Polahe keutamaane maeng sing ora karuan apike kanggo urip, mangkane kabeh umat islam nag iso dianjurno sing istikomah oleh moco surat yasin iki ben oleh keutmaane maeng.

Topic: religion
Masjid Tiban iku salah siji masjid sing onok nang Malang, Jawa Timur. Masjid iki dinilai dadi Masjid sing paling megah sing onok nang Malang. Masjid sing dibangun nang tengah pemukiman warga iku dibangun dengan perpaduan ornamen khas Turki, India, Rusia, sampe Mesir sing marakno konsep bangunane iku campur aduk tapi nilai senine duwur pol. Wes ngono bangunan masjid iki nduwe 10 lantai sing marakno Masjid iki ketok guede banget. Nang 10 lantai iku onok fungsine dewe-dewe. Mulai teko panggon sholat bahkan sampe onok kebun binatang minine. Dadi gawe awakmu sing penasaran, ojok lali mampir nang Masjid Tiban nek awakmu liburan nang Malang yo rek. 

Topic: religion
Biasane, pas aku neng omahe simah, aku mesthi barengan karo ibu lan adiku. Biasane sing ngumbahke klambi kui ibuku yen ora pembantu sing nyambut gawe neng omahe simbah. Tau pas kui, aku neng omah simbahku ora bareng-bareng keluargaku. Kebetulan uga, pembantu sing biasane ono neng omah simbah lagi mudik. Gelem ora gelem aku kudu ngumbah klambi regedku dhewe. Aku ngumbahe kui bengi-bengi. Pas kui, aku lagi ono klambi anyar sing lagi wingine ditukoke. Supoyo klambi sing liyo ora kelunturan, klambi sing anyar kui tak kumbah nganggo tangan. Dadi pas kui, aku ngumbah nganggo mesin iya nganggo tangan uga iyo. Lagi pas arep digaringke, tak leboke bareng-bareng neng mesin pengering.

Topic: technology
Saiki wong sing duwe laptop wes sak pirang. Tapi yo ora saitik sing mari tuku terus bejad ambek ora podo sing dimongno sing adol. Mangkane nag salah sijine situs online Gramedia nganjurno nag tuku laptop iku kudu pinter milih, salah sijine deloken disek Sisteme iku windows opo liyane, terus deloken CPU ne iku termasuk iku keluaran terbaru opo sing lawas, Terus RAM ambek HDD utowo SSD yo dadi perkor sing perlu diperhatekno soale iso mengaruhi kerjone laptop maeng. Nah teko anjuran maeng, asline ora kabeh ngerti mangkane nag pengen ora kebijok ambek sing dodol kudu ngejak sing ngerti laptop ben ora kecelek. Soale nag kecelek yo mangkelno ati opo maneh saiki regane iku larang-larang.

Topic: technology
Pas aku rampung garap skripsi kui. Aku ngelamar gawean neng salah satu perusahaan teknologi neng Bandung. Senadyan aku durung entuk ijazah, aku ketompo perusahaan kui. Kerjone kui iso digarap seko omah dadi aku ora perlu ngerantau neng kota kembang kui. Garapane penak ora patio abot, nanging tetep wae aku ngeroso donyo kerjo iki bedo banget. Pas awal-awal nyambut gawe kui, sirahku rasane cenat-cenut terus. Aku pikir aku ora iso iki nek ngenge terus carane. Aku kudu golek giatan sing marake otake encer meneh. Tak putusku, aku kudu rutin renang paling ora seminggu pisan. Aku ora nyongko bar telung minggu renang kui, aku ngeroso luwih seger seko wingi-wingine.

Topic: sports
Barbel yaiku alat kanggo ulah raga kang biasane digunakake kanggo angkat gladhen beban kaya angkat besi. Barbel iki dadi salah sijine piranti kanggo ulah raga kang ora sembarang wong isa nganggo amarga beban utawa abote kui sing wena-werna. Dawane dhewe wantarane 1,2 meter nganti 2,4 meter. Yen gedhene saya gedhe bundere nalikane abote saya gedhe uga. Wng yen pingin ngangkat beban kang akeh iku biasane ajar sakabunderan kang abote sithik mbaka akeh. Barbel iki dhewe biasane gampang ditemukake ing panggonan gym kang ana pengawasan saka pelatihe. Amarga yen ora ngerti cara ngangkat sing bener isa mbebayani kayata bisa lugur lan bisa ngeneki sikile kene.

Topic: sports
Jaman saiki ancene wong-wong wes podo ngerti kanggo duwe tabungan sing ancene kanggo jogo-jogo ag ono opo-opo nang uripe. Tapi masio akeh sing ngerti tapi yo ono ae sing isek durung ngerti gunane iku kanggo opo. Nah asline duwek tabungan sing digawe jogo-jogo maeng ancene manfaate gedene pol, soale iso gawe jagani nag  ono perkoro sing ora kenek dikarepno iku teko, koyok contone sing loro dodok, moro-moro kenek musibah sing ora kepikiran sak durunge, ambek liyan-liyane. Yo masio iku arang kedaden tapi nag wes duwe tabungan kan enak ora atek golek utangan mumet nag kedaden perkoro iku maeng. Nah wong saiki iku wes doh podo ngerti perkoro iku maeng.

Topic: slice of life
Wong kadang uga luput babagan faktor lingkungan yen arep tuku utawa ngontrak omah. Keputusan kanggo tuku lan uga ngontrak omah iki bisa diomongake karo para pengembang yen omah kuwi ana ning njero perumahan utawa komplek. Sing perlu digatekake yaiku babagan gorong-gorong, got, utawa dalan kanggo mbuwak banyu uga kondisi tanah kaya kepiye strrukture ben ora gampang longsor. Kadhang ana pengembang sing ngapusi kamangka lingkungan gampang banjir lan marai ora nyaman. Banjur sing kudu didelok yaiku akses marang lingkungan kaya ana kali sing pinggire gampang longsor apa ora, banjur akses dalan kuwi retak-retak apa isih apik lan uga sumber geni kaya anane pabrik lan pasar. Kamangka ayo dadi pelanggan sing cermat!

Topic: slice of life
Rumah tangga kuwi kadhang bisa tinemu stres, apa maneh nduweni pasangan sing ora ndukung kondisi mental siji uga liyane. Stres iki biyasane muncul amarga komunikasi sing kurang apik lan akeh banget masalah sing dipendhem. Pasangan sing ngalami stres iki kadhang ora sadar yen kabeh bagian keluarga kuwi kudu diomongake lan yen salah kuwi kudu dikoreksi. Kemampuan bertahan ning keluarga uga diuji yen wis duwe anak amarga wong sing duwe anak iki pembagian tugase kudu seimbang. Stres sing dialami karo pasangan iki kadhang amarga kendali sing ora imbang babagan anak lan nyebabake salah siji pasangan ngerasa ora adil utawa ora diregani usahane. 

Topic: slice of life
Mitigasi bencana iku sembarangane sing kudu dilakoni sak durunge, selama, ambek sak wise bencana iku kedaden. Materi mitigasi bencana iku ancen diterangno nang sekolah gawe pengetahuan dasar. Tapi sayange, gak kabeh sekolah iku mraktekno langsung materi mitigasi bencana iku mau. Padahal, ilmu mitigasi bencana iku luwe gampang diserap ambek arek sekolah nek dipraktekno secara langsung. Misal ngelakoni praktek mitigasi bencana gempa. Nek wes ngono, arek-arek iku ngerti, oh iki kudu ngene kudu ngono. Wes ngono, visualisasi materine iku ben luwe jelas sisan. Dadi gawe awakmu sing dadi guru, coba sarano gawe ngelebokno materi iki nang sekolah. Temenan, koyok ngene iku butuh banget lho.

Topic: slice of life
Gawe ngewangi aku supaya sregep olahraga senajan mung ana ing omah, Ayahku nukokna aku treadmill. Treadmill iki alat olahraga sing cara nggawene mlaku ning ndukure alat iki. Kecepatane bisa diatur banter utawa lirih nepakna sapa sing nggawe. Warna treadmill sing ditukokna Ayahku iki warna ireng sing ana sleret-sleret abange. Warna sing paling taksenengi. Treadmill iki dideleh ana ing pawon lan madep ing kebon supaya yen olahraga bisa disambi karo ndelok pemandangan tanduran sing ijo lan bisa nyegerna mata. Sak jok ana alat olahraga treadmill iki, aku dadi seneng olahraga. Mlayu utawa mlaku ning ndukure treadmill iki bisa ngewangi kanggo ngurangi kalori sing ana ing awak. 

Topic: sports
Aku selama urip iki ora duwe konco sing akeh. Wong sing tak kenal wae mung sitik, opo meneh sing iso dianggep konco. Aku wonge pancen males srawung karo wong-wong. Aku uga males ngobrol karo wong-wong neng angkringan utowo neng burjo seko bengi tekan isuk. Seko SD, aku wis koyo ngono. Koncoku sitik lan konco cerak sing iso tak jak ngobrol akeh ugo ora akeh. Neng SMP uga podo, aku mung duwe konco cerak loro. Sing siji seneng ngejak aku dolan lan sijine koncoku ngobrol babagan sejarah. Pas SMA, aku duwe konco cerak siji. Awak dhewe ngopo-ngopo bareng. Awak dhewe uga dadi sak tim kanggo penelitian rong taun.

Topic: slice of life
Onok siji sing dibingungi ambek Safi mbarine ngekos, yaiku yaopo carane ngangkat galon nang dispenser. Soale de’e iku gak dioleni gawe ngangkat barang sing abot-abot mbarine mbiyen tau cedera otot. Terus de’e bingung, yaopo carane de’e ngombe banyu nek koyok ngono. Ayu sing diceritani ngono langsung nyarano gawe tuku pompa galon otomatis. Safi nurut ae dan melu pas dijak tuku karo Ayu. Nang kos, Safi nyoba masang pompa iku mau nang galon e. Gak koyok pompa biasa sing kudu dikumpo, iki mek dipetek tok terus banyune isok langsung metu. Safi maleh terpukau karepe dewe soale buru eroh onok alat sing koyok ngene.

Topic: technology
Kegiyatan nandur kuwi manfaate akeh banget. sak liyane ngasilake kembang, buah, lan uga sayur, nandur iki uga bisa marai awak sehat amarga aktivitas iki bisa ngilangi stres lan ngelancarake peredaran darah. Nandur kuwi bisa ngelatih kesabaran amarga bisa marai wong nunggoni kapan tanduran iki ngetokake kembang lan buah karo ngopeni kanthi bener kaya ngethioki godhong, ngewenehi pupuk, lan uga sak panunggale. Nandur iki bisa ngetokake kringet, dadine padha kaya olahraga. Wong sing pengen terapi saka kesibukan kantor lan sekolah, ayo mulai ndadekake hobi iki ben ora gampang stres lan uga kena tekanan mental amarga nandur ning kebun iki bisa marai pikiran entheng. 

Topic: slice of life
Umat Islam sing lanang kui disaranke banget salat berjamaah neng masjid. Salat berjamaah kui ora diwajibke, naning disaranke banget. Kanjeng Nabi malah, ono riwayat, arep ngobong omah wong lanang sing milih salat neng omah timbange neng masjid. Kui wae wis ngegambarke sak piro pentinge salat berjamaah. Emang ono keringanan yen pas ono udan opo lagi lara, wong ora diwajibke menyang masjid kanggo salat berjamaah. Nanging yen ora ono halangan, wis sak mesthine awak dhewe sing muslim lanang iki salat berjamaah neng masjid. Salat berjamaah neng mesjid kui iso jaga silaturahim sesama imam-imam, wong lanang, sing ono neng sekitar masjid. Dadi umat Islam neng sekitar masjid kui, bakal luwih siap kanggo nyambut perayaan Islam.

Topic: religion
Ngonsumsi buah kanggo nyeimbangke kebutuhan awak iku penting. Salah sijine buah apel. Hayo, sapa aing ngerti yen buah apel iku isa dadi oleh-oleh?. Ing Malang, kutha adhem kang ana ing Jawa Timur buah apel ijo dadi ciri kanggo oleh-oleh. Buah iki biasane diolah dadi kripik utawa werna-werna jenis panganan kang enak tur dadi promadona. Buah Apel Malang sing rasane luwih sepet nanging nyegeraka iku nduweni akeh manpangat kaya ta, kena kanggo ngontrol gula darah, ngontrol kadar lemak ing awak, uga akeh serat kanggo memperlancar pencernaan. Nah, mula saka kui yen padha bingung golek oleh-oleh sehat apel utawa keripik apel iki isa dadi solusi.

Topic: culture & heritage
Salah siji olahraga ekstrem sing paling medeni kui panjat tebing. Luwih medeni panjat tebing neng tebing sing tetenanan dudu sing buatan. Mergonone, tebing sing asli seko alam kui ora digawe karo menungso, artine kui sak jane ora didesain kanggo dipenek. Pas lagi panjat tebing kui, awak dhewe ora iso ngiro-ngiro bakal terjadi opo. Pilihan jalure kui akeh banget. Yen awak dhewe salah milih jalure awak dhewe iso tibo. Tebing sing asli kui uga duwe potensi kanggo gogrok. Awak dhewe ora kepengen kui kedadean neng watu sing dadi cekelan utowo pidakaan awak dhewe. Panjat tebing sing ono pengamane wae kui wis medeni, opo meneh sing minim pengaman.

Topic: sports
Puput wingi dijak karo Elizh ning Gereja Servas. Salah siji gereja Katolik sing paling gedhe ana ing Bekasi. Senajan Puput wong Islam, nanging tujuane Puput mrene uga kanggo sinau lan supaya nukulake rasa tooleransi antar umat beragama. Ing kono Puput lan Elizh ketemu karo Romo, Frater, lan Suster. Diskusi seru sing dilakokake Puput iki nambah rasa semangate Puput kanggo duweni rasa toleransi sing dhuwur ning umat agama liya. Sawise diskusi, Puput dijak muter-muter ing gereja supaya ngerti kepiye bangunane gereja. Puput kesemsem amarga bangunane apik banget, ning pinggir gereja ana taman sing hiasane digawe saka barang rosokan. Puput mulih kanthi seneng banget wis bisa sinau babagan toleransi ana ing gereja iki. 

Topic: religion
Gawe wong sing seneng pete, biyasane pete iki dinggo lalapan utawa sambel goreng pete. Sambel goreng pete iki iso ngurangi mambu lan rasa paite pete. Amarga kuwi, pete isa ngetokna rasa sing khas. Uga sambel goreng pete isa dadi panganan wajib pas dina riyaya, dipangan bareng karo opor.Ora kabeh wong cocok mangan pete merga akeh alesan, salah sawijine yaiku perkara mambu tur rasane sing pait. Nanging pete ya duwe manfaat kanggo ginjal lan jantung. Tapi yen masake enak, sambel goreng pete iki isa dadi menu andalan. Dipangan karo sego anget, ditambah tempe goreng wis iso ngewaregake. Sambel goreng pete iki kena dicampur kentang, rempela ati, lan ndhog puyuh ben ora keblingeran.

Topic: food & beverages
Ulan wing koncoku pas olah raga mlayu-mlayu nag gonane pinggire jublange kampus, bocahe moro-moro kebreset sampek sikile kesleo terus aboh. Nah bocahe ora ngiro nag iku bakal kedaden soale sepatune barang yo normal. Mari ngunu pas tak delok tibake tekele iku ancene rodok lunyu soale ono bekasi owohe tanduran sing mari cicir terus moncrot. Nah aku langsung ngeterno koncoku maeng balek nang kose. Terus tak jak nang dulun pijet ben nang mari kampung durung aboh. Soale nag wes abo bakale ora iso lapo-lapo ambek suwe warase. Akhire bocahe diurut sampek jimprak-jimprak ambek jerit-jerit soale ora beda klaran. Yo ancene sing jenenge kaget yo mesti loro. 

Topic: sports
Tandur-tinandur kuwi dadi salah siji cara kanggo ngelatih kesabaran amarga saban dina awak dhewe ngopeni kanthi dadi apik nanging ora ngerti kepiye bakale. Awak dhewe uga bisa sinau yen apa sing tandur, kuwi ya sing dihasilake. Yen awak dhewe ngewenehi nutrisi kanthi sregep, cocok, lan awet, kamangka tanduran sing tuwuh ya apik. Yen awak dhewe ora ngopeni ya bakale dadi elek. Kamangka, awak dhewe ya sinu urip saka tanduran ben ning sawijining dina, awak dhewe kudu dadi menungsa sing uga akeh nduweni welas asih, pikiran lan pituturan sing apik ben uga bisa oleh keapikan sing ana ning lingkungane awak dhewe. 

Topic: slice of life
Sesrawungan ambek konco iku nag iso sing apik, soale sesrawungan karo konco iku iso ngalahi apike ambek dulur dewe masio iku omahe adoh terus mok iso komunikasi liwat telpon tok. Nah koncoku sing nang Suroboyo ae yo ngomong nag konco sing apik iku iso ngalahe dulur sing ancene wes dadi sak omah kat cilik. Nah contone maneh yo koyok aku ambek koncoku sing saiki ono nang kota Apel. Nag deke kesusahan mesti jaluk tolong aku, padal dulure iku akeh, tapi deke iku luweh percoyo karo aku timbang dulure dewe. Yo ancene konco sing apik iku luwih jibles dulur timbang dulur sing ancene ket biyen nang jero omah sing akhire dadekno perkoro.

Topic: slice of life
Delok film kanggone saperangan wong bisa dadi kagiyatann kang banget disenengi. Maneka warna jinis film bisa ditonton, umpamane film kanthi genre action, drama, comedy, nganti horror. Film horror yaiku film kang kaangkah bisa mancing emosi arupa rasa jijik utawa wedi tumraping penonton. Lah jebulane film horror mau yen ditonton dening awake dhewe duwe mupangat lho. Ing antarane, nonton film horror bisa mbakar kalori sajroning awak, bisa ngundhakake sistem kekebalan tubuh, apik kanggo sarasing otak, mbebasake dhiri saka stres, ngurangi rasa wedi, ngurangi rasa fobia, nganti bisa gawe caketing awake dhewe karo wong liya. Wah, ngerti akeh mupangat seka film horror, njuk kapan arep padha nonton karo ayang? Ayo padha di WA dhisik

Topic: leisures
Kabeh wong islam sing nang daerah Lamongan mesti ngerti sing jenenge istigosah. Nah nang kampungku kegiatan iku wes dadi kediatan rutin sing kudu dilakoni rutin angger malem jumat sak marine magrib. Acara iki ancene dianjurna kanggo kabeh penduduk utow masyarakat sing ono nang desoku. Nah tujuane iku ben iso kirim dongo nang wong tuo utowo sesepuh sing wes disiki diceluk ambek pengeran. Mari ngunu, acara iku yo iso ngeraketno wong-wong sing teko kono ambek seduluran sing tambah apik. Mangkane ambek tujuan sing penting iku maeng kabeh warga dianjurno ambek ta'mir utowo kyai sing nang kono kudu melok kabeh. Kejoboh ono perkoro sing dadekno kegiatan iku ora terlaksana.

Topic: religion
Hayo sapa ning kene nek sing ndelok jejogedan sing di delok bokong semlehoine para penarine? Nah, ing Indonesia sana jejogedan kang jenengen Dolalak. Dolalak asline saka Purworejo, Jawa Tegah. Jejogedan iki ditarikake karo wong lanang lo lur, asline. Lagi bubar tahun 1600-an ditarikake marang wong wadon. Wong wadon kang luwih gasyak lan narik warga. Tarian iki gaul banget lho. Amarga penarine nganggo kacamata ireng, nganggo kasut, uga klambine ana perpadhuan Walanda kang wernane ireng. Menarik tenan apa ora? Biasane Dolalak iki uga ana sing gnasi ndadi temenan lho. Wah, menarik banget apa ora lur? Kamangka, aja lali yen ana kagyatan sing ana Dolalak e dha nonton yaa!

Topic: culture & heritage
Terjun lenting utowo luwe dikenal ambek jeneng bungee jumping iku salah siji jenis olahraga sing ekstrem banget. Nang bungee jumping iku uwong bakal terjun teko siji panggon duwur. Wong sing mencolot engkok bakal dipasangi siji ujung tali elastis terus ujung sijine maneh bakal keiket nang titik awal lompatan. Mergo dinilai ekstrem, makane gak kabeh uwong iku oleh gawe ngelakoni olahraga iku. Salah sijine iku uwong sing nduwe penyakit jantung. Bungee jumping iku isok cepet ningkatno adrenalin sing engko ngaruhe isok nang peningkatan detak jantung. Gawe wong sing nduwe penyakit jantung, peningkatan detak jantung sing drastis iku marakno resiko kenek serangan jantung luwe gede. Makane gawe awakmu sing nduwe penyakit jantung, ojok sekali-kali nyoba olahraga iki.

Topic: sports
Aku iku sueneng banget ambek sembarang kalire jenis beri sing onok nang pasaran. Mulai teko strawberry, blueberry, raspberry, blackberry, dan sing liyane maneh. Ben aku belonjo nang supermarket, pasti tuku buah iku utowo panganan karo ombean sing rasa beri iku mau. Terus nek nongkrong nang Kafe, mesti senenge tuku ngombe ambek dessert rasa beri. Nek onok jajanan anyar nang Minimarket sing rasa beri, pasti langsung tak tuku gak atek mikir maneh. Jare konco-koncoku, aku wes bucin banget ambek buah sing siji iki. Tapi yo yaopo maneh, ancene buah beri iku uenak pol, sampe aku gak bosen ambek sensasi rasa asem manis segere beri.

Topic: food & beverages
Wong sing seneng olahraga mesti ngerti sing jenenge bal takro. Bal iki biasane gawe maen takro. Nah bal takro iku asline ono rong macem yaiku kanggo pemain wedok ambek lanang terus ukurane barang yo seje-seje. Terus bahan sing digawe gawe iku maeng opo? bahan sing digawe gawe biasane iku akeh-akehe gawe teko menjalin, tapi yo ono sing ngarani menjalin iku ambek aranan rotan. Terus saiki yo ono maneh sing gawe karo plastik sintetis mergane sing jenenge rotan iku mesti ora angger daerah iku iso nemokno rotan. Tapi nag lomba utowo kejuaraan mesti biasane kawe sing jenenge menjalin iku maeng. Bal sing teko menjalin iku mesti luweh kuat timbang bal sing ora teko menjalin koyok sing teko plastik sintetis.

Topic: sports
Saiki ancene akeh wong sing duwe kamera DSLR. Nah kamera iku biasane duwe Lensa tambahan sing kenek ditambahi pixele nag dutukokno maneh. Terus nag tuku iku kudune lenso iku yo kudu ngerti iku lensa sing teko pabrik asline kamera iku maeng opo teko pebrik liyane. Tapi kabeh wong sing nyambut gawene nang bidang iku meski nyaranno gawe lensa sing podo pabrike ambek kamera iku maeng, soale ben iso nyambung apik ambek kamerae maeng, mari ngunu sing teko pabrikan kamera biasane gamabr sing dicekel kamera iku luwih apik timbang pabrik sing ancenen ora ngembangno kamera.  Mangkane nag pengen kanti lensa kamera iku kudu ngerti pabrik endi sing gawe sensa iku.

Topic: technology
Ning dunya iki, ana wong sing karaktere gampang banget oleh kanca, nanging uga ana sing kancane mung setithik lan angel mulai komunikasi karo wong liya. Wong sing meneng iki mesti ngadelake frekuensi sing padha ben bisa ngobrol utawa ngomongake kekancan kanthi raket. Nanging wong sing gampang oleh kanca, mesti nduwe akeh topik lan uga kebiasaan sing menarik ben wong liya uga gelem kenalan. Kabeh kuwi ora salah amarga kuwi mung babagan karakter. Sing penting, kekancan kuwi kudu paham rambu-rambu kaya ora oleh dadi wong sing marai mangkel lan marai susah wong liya kaya senengane nesu lan ngomongake ning mburi terus.

Topic: slice of life
Karambiak utowo kerambit kui senjata tradisional sing asale seko Sumatra Barat. Bentuk sentane kui enok, mirip koyo peso nanging duwe lengkungan koyo kuku khewan. Mergo dowone sing cendek, senjata khas Minangkabau iki dienggo kanggo perkelahian jarak cerak. Cara megange kui mirip koyo piso biasa. Pegangane kui dicekel nganggo petand driji. Neng ujang gagang karambiak kui ono lobang sing mengkone dileboni driji panuduh, banjur diikut karo driji telung driji sing liyane. Jempol kui neng kono fungsine kanggo penyeimbang ning pinggiran lobange kui mau. Posisi sing bener yen mata pesone ono neng sisih jentike dhewe. Karambit iki fungsine kanggo nyoyak daging lawan dadi yen wis nembus kulit, senjatane iki diplintir. Sendayan seko jobo lukane ketok ora sipiro nanging neng jero kui parah banget.

Topic: culture & heritage
Masjid kui uga iso dadi panggon wong-wong menimba ilmu. Fungsi utamane masjid kui emang dadi panggon umat muslim kanggo salat. Nanging, ora nutup kemungkinan, masjid iki dadi fungsi liyo, koyo dadi madrasah mau. Masjid kui wis kerep awak delok dadi panggon bocah-bocah kanggo ngaji. Masjid-masjid uga kerep ngadake pengajian, pengajian hari besar Islam utowo pengajian rutin sing dilakoni sak ben Minggu. Kui salah siji contohe masjid dadi sekolah kanggo masyarakat. Nanging, masjid kui iso dadi panggon sinau sak liyane babagan agama. Takmir masjid iso gelar pelatihan-pelatihan sing ono manfaate kanggo wong-wong neng sekitare. Misale, koyo pelatihan nanem neng ngarep omah.

Topic: religion
Nabi Nuh AS iki dadi salah siji nabi sing melbu nang golongan ulul azmi sing nduwe arti ketegaran. Pas berdakwah, Nabi Nuh AS iki ditolak ambek sopo ae, termasuk bojo ambek anake. Tapi mbasio ngono, Nabi Nuh AS iki gak nyerah dan tetep berdakwah nang kaume gawe melu nang dalan sing lurus. Fenomena kisah Nabi Nuh AS iki isok didelok nang kehidupan masyarakat sekitar. Contoh sing paling akeh iku guru agama sing ngajarno tentang ajaran-ajaran islam, dadakno nduwe anak wedok sing gak kudungan. Akeh uwong sing ngejek nang guru iku gawe ajari anake disik baru ngajar nang sekolah. Tapi isok ae guru iku mau wes ngajari anake tapi anake tetep gak gelem nurut. Mirip ambek anake Nabi Nuh AS sing gak gelem nurut ambek ajarane bapake dan berakhir petaka. Dadi gawe awakmu sing ndelok situasi sing koyok ngono, ojok asal ngenilai disik yo rek.

Topic: religion
Sepeda montor listrik saiki wes mulai akeh sing gawe ambek sing tuku. Nah iku maeng iso didelok nang dalan-dalan. Masio regane iku rodok larang tapi sepeda motor listrik iki duwe manfaat sing ora ono nang sepeda montor biasane sing gawe bensin. Sepeda iki duwe manfaat sing luwong rodok gede nang lingkungan salah sijine yoiku batune iku kenek dices dadi nag entek ora dibuak, terus ora ono beluke artine ora marakno polusi udara, terus yo ramah lingkungan. Masio montor listrik iku maeng apik kanggo lingkungan tapi yo duwe kekurangan koyok panggonan sing digawe ngeces iku isek durung akeh, bengkele iku yo durung akeh, ambek isek durung kuat gawe gowo barang sing abot koyok sepeda motor umume.

Topic: technology
Indonesia menika negara ingkang kathah daerah pantai utawi pesisir. Daerah pesisir wonten Bali sampun kondhang wonten donya. Minggu ngajeng kula kaliyan rencang-rencang sekolah bakal wonten study tour menyang Bali.Kita bakal ngunjungi panggonan wisata alam ingkang kathah wonten Bali. Kula pengen sanget plesir dhateng pantai Lovina. Wonten pantai Lovina, kathah lumba-lumba ingkang asring liwat. Mirsani lumba-lumba liwat wonten laut miturut kula menarik amargi sakmenika sampun langka lumba-lumba ingkang saged dipunpanggihi wonten alam bebas. Kula kaliyan rencang-rencang boten wonten ingkang nate mirsani lumba-lumba langsung wonten laut. Kula ugi nembe ngertos menawi asmanipun Lovina menika gabungan saking basa Inggrisipun tresna lan basa Balinipun ibu.

Topic: leisures
Rujak cingur yaiku panganan tradisional sing asale ndugi daerah jawa timur, khususe kota Surabaya. Panganan iki sing bahane teko cingure sapi atau biasane wong surabaya nyebute congor utawa cangkeme sapi. Bahan-bahan kang digunakake dening rujak cingur, seng paling kawitan yaiku cingur sapi, sak wise iku ditambahi irisan timun, irisan krai godokan, kangkung, irisan kentang, lontong, kecambah lan tahu utawi tempe sing uwis di goreng garing. Yen bumbune biasane nganggo kacang sing wes digoreng, petis cer, pertis urang, lombok sak serke ati, di ulek dadi siji sampek nyatuh dadi siji lan teksture kentel, lan biasane ditambahi banyu godokane cingur ben bumbune rah kentel. Kanggo ngancani mangan rujak enake nganggo kerupuk ben lebih enak.

Topic: culture & heritage